જ્યારે દુર્યોધન શિશુ હતો અને ઉત્તુંગ હિમાલયના શિખરો પરથી લાવવામાં આવેલા દેવદારના વૃક્ષના કાષ્ઠમાંથી બનેલાં પારણામાં પોઢતો હતો એ વખતે વિદુરજી જેવા પ્રખર બુધ્ધિમાન વ્યક્તિએ ધૃતરાષ્ટ્રને કહેલું કે,”મોટો થઇને આ બધાંનો કાળ જાગશે.કુરુવંશનો આ છોકરો સર્વનાશ સર્જવાને નિમિત્ત બનશે. માટે હે બંધુ! હું તમને સલાહ આપું છું કે, પુત્રમોહને ત્યજીને તમે આ બાળકનો અત્યારથી જ નિકાલ કરી દો. મને આનામાં કરાલ સર્વનાશની એંધાણી દેખાય છે!”